പാലക്കുഴിയിലേക്ക് കെഎസ്ആര്ടിസി ബസിനു കൂടുതല് ട്രിപ്പുകള് വേണം വടക്കഞ്ചേരി: മലന്പ്രദേശമായ പാലക്കുഴിയിലേക്കുള്ള കെഎസ്ആര്ടിസി ബസിനു കൂടുതല് ട്രിപ്പുകള് വേണമെന്ന ആവശ്യവുമായി യാത്രക്കാര്. ഇപ്പോള് രണ്ട് ട്രിപ്പ് മാത്രമാണുള്ളത്. രാവിലെ എട്ടിന് പാലക്കുഴിയില് നിന്നും ബസ് വടക്കഞ്ചേരിക്കു വന്നാല് പിന്നെ വൈകീട്ട് 4.15ന് മാത്രമാണ് ഈ ബസ് വടക്കഞ്ചേരിയില് നിന്നും പാലക്കുഴിക്കുള്ളത്. സ്വകാര്യ ബസുകളോ മറ്റു യാത്ര സൗകര്യങ്ങളോ ഇതിനിടയ്ക്കില്ല. എന്തെങ്കിലും ആവശ്യങ്ങള്ക്കായി രാവിലെ എട്ടിന് പാലക്കുഴിയില് നിന്നും ബസില് വന്നാല് തിരിച്ചു പോകാന് ജീപ്പോ മറ്റൊ വാടകയ്ക്ക് വിളിച്ചു വേണം തിരിച്ചു പോകാന്. അതല്ലെങ്കില് നാലു മണി വരെ കാത്തു നില്ക്കണം. നേരത്തെ ഉച്ചയ്ക്ക് ഒരു ട്രിപ്പ് കൂടി പാലക്കുഴിക്കുണ്ടായിരുന്നു. ഇപ്പോള് അതില്ലാതായി. പാലക്കുഴിക്ക് രാവിലേയും വൈകീട്ടും വരുന്ന ബസ് തന്നെ ഉച്ചയ്ക്കുകൂടി ഒരു ട്രിപ്പ് ഓടിയാല് ഏറെ സഹായകമാകുമെന്നാണ് യാത്രക്കാര് പറയുന്നത്.